দাবা অলিম্পিয়াড ১৯৯৬
৩২তম দাবা অলিম্পিয়াড (ইংরেজি ভাষা: 32nd Chess Olympiad) ফিদে দ্বারা আয়োজিত বিশ্ব দাবা অলিম্পিয়াড সকলের জন্যে উন্মুক্ত এ প্রতিযোগিতায় বিশ্বের ১১১ দেশের দাবাড়ুরা এতে অংশ নেন। পুরুষদের পাশাপাশি নারী প্রতিযোগীগণও অংশগ্রহণ করেছেন। ১৫ ই সেপ্টেম্বর থেকে ২ অক্টোবর, ১৯৯৬ সালে আর্মেনিয়ার ইয়েরেভান শহরে অনুষ্ঠিত হয়েছিল। দ্বি-বার্ষিকভিত্তিতে আয়োজিত দাবা প্রতিযোগিতাবিশেষ। উভয় টুর্নামেন্টের বিভাগটি আর্মেনিয়ার আন্তর্জাতিক সালিশ আলেশা খাচাত্রিয়ান দ্বারা পরিচালিত হয়েছিল। পুরুষ বিভাগে রুশ ও নারী বিভাগে জর্জিয়া দাবাড়ুগণ চ্যাম্পিয়ন হন। দাবা অলিম্পিয়াড প্রতিযোগিতায় বিশ্বের বিভিন্ন দেশ থেকে দলগতভাবে আসা দাবাড়ুগণ অন্যান্য দেশের খেলোয়াড়দের সাথে প্রতিযোগিতায় লিপ্ত হন। ফিদে কর্তৃক দাবা অলিম্পিয়াডের আয়োজন করা হয় এবং এ সংস্থাই স্বাগতিক দেশের নাম নির্বাচিত করে থাকে। পিসিএ বিশ্ব চ্যাম্পিয়ন ক্যাসপারভের নেতৃত্বে টানা তৃতীয় রুশী দল শিরোপা জিতেছিল। তবে জাতীয় ফেডারেশনের সাথে বিরোধের কারণে, ফিদে চ্যাম্পিয়ন আনাতোলি কার্পভ উপস্থিত ছিলেন না। ইভানচুকের নেতৃত্বে ইউক্রেন রৌপ্য পেয়েছিল এবং যুক্তরাষ্ট্র প্রথমবারের মতো এক থেকে তিনের মধ্যে জায়গা করে নেয়, তারা ইংল্যান্ডকে টাই ব্রেকে অর্ধেক পয়েন্টেে হারিয়ে তৃতীয় স্থানটি লাভ করেছিল।- যদিও এটা সত্যি মার্কিন দলের অর্ধেক সদস্য ছিল পূর্ব ইউরোপের জন্ম। সামগ্রিক পদক বিজয়ীদের পাশাপাশি দলগুলি গ্রুপে বিভক্ত ছিল এবং প্রতিটি গ্রুপের শীর্ষ স্থানকারী বিশেষ পুরস্কার পেয়েছিল।